कोटा. पति-पत्नी के झगड़े में एक युवक ने अपनी 13 माह की मासूम बेटी को फांसी पर लटका दिया। उसके बाद खुद ने भी फांसी लगाकर आत्महत्या कर ली। मृतक की पत्नी पीहर गई हुई है। इसी बात को लेकर वह तनाव में था। पुलिस ने मामला दर्ज कर लिया है।
सीआई संजय शर्मा ने बताया कि कोटड़ी निवासी दीपक कुमार (28) की पत्नी अनिता से अनबन चल रही थी। रविवार को वह दीपक के साथ अपने पीहर बालिता रोड चली गई। दो दिन पहले दीपक पत्नी को लेने ससुराल गया, लेकिन पत्नी नहीं आई तो वह अपनी 13 माह की बेटी तनु को ले आया।
उसके बाद रात को वापस छोड़ आया। शुक्रवार को फिर वह ससुराल गया और पत्नी से चलने को कहा। पत्नी ने घर से अलग रहने की जिद की और वह नहीं आई। उसके बाद दीपक अपनी बेटी को ले आया। रात को दीपक बेटी को मां के पास छोड़ने नहीं गया। तनु को उसके दादा बाबूलाल ने अपने पास सुला लिया।
दीपक देररात घर पर आया। दीपक की भाभी ने उसके लिए खाना भी रखा, लेकिन उसने खाना नहीं खाया और सीधे कमरे में जाकर सो गया। रात को वह उठा और दादा के पास सो रही बेटी तनु को उठाकर कमरे में ले गया और रस्सी से फंदा लगाकर कढ़े पर लटका दिया। इससे उसकी मौके पर ही मौत हो गई।
वह भी पास के कड़े पर साफी से फंदा लगाकर झूल गया। सुबह 4 बजे पिता बाबूलाल उठे तो तनु को पास नहीं पाया। वे बेटे दीपक के कमरे तक देखने गए। वहां देखा तो बेटा व पोती फंदे पर लटक रहे थे। पुलिस ने दोनों को नीचे उतारा। दोनों की मौत हो चुकी थी।
hin_Deva hin_Deva hin_Deva hin_Deva hin_Deva